Koduloolane: Haruldase trükise saatusest ja staatusest
#000000
1927. aastal ilmunud koguteose tiitelleht.
#000001
Kirjutise autor tunnistab, et ei ole bibliofiil. Ometi tahtsin viis aastakümmet tagasi osta Tartu antikvariaadist raamatut pealkirjaga TARTU, ilmumisaasta 1927, Tartu linna-uurimise toimkonna korraldatud ja toimetatud, Postimehe trükk.
#000002
Entsüklopedist Hardo Aasmäe kirjutas ühes Eesti Päevalehe artiklis aastast 2005: „Koguteos TARTU sai Prantsuse Akadeemia kuldmedali kui aasta kõige eesrindlikum uurimus.“ Tänapäevalgi tuleks võtta malli Vabadussõja järgse Eesti eliidi tegutsemisest riigi vaimses ja materiaalses ülesehitamises. Tartu Ülikooli ajaloo uurija Milvi Hirvlaane on tõdenud: „Tol korral tehtud töö oli väga tähtis. Mina olen imetlenud sel ajal tehtud koostööd enamuse Eestimaa maakondade kohta ilmunud koguteoste heaks. Kui hästi oli see koostöö korraldatud ülikooli juhtimisel. Nendele koguteostele on mõned maakonnad ja linnad nüüd püüdnud järge teha, kuid tase on olnud teistsugune.“
Koguteose koostamises on Tartu Ülikooli juhtiv osa ilmne, aga varju on jäänud linnapea Karl Luik, kelle allkiri kinkimise saatesõnas on esimene. Siiski mõni aasta tagasi püstitati Tartus talle mälestussammas tema panuse eest linnaelu kujundamisel, mille hulka kuulub ka initsiatiiv koguteose koostamises. Presidendi Kantseleist saabusid Jaak Uibu ettepaneku kohta tänusõnad ja järgmised kirjaread: „... sellise teose loomiseks on tarvis kokku viia targad ja Tartu aadet kandvad inimesed ning selles on kõige pädevamad Ülikool ja linn.“
#000004
Koduloolane: Tõldmakeri nime saamise lugu
#000005
Koduloolane: Keskrahvamajade tegevusest 1945. aastal
#000006
Koduloolane: Maakonnalehelt nõuti raamatukogude tegevuse usinamat kajastamist
#000008
Ajaleht Raplamaa Sõnumid on kord nädalas (kolmapäeviti) ilmuv poliitiliselt ja majanduslikult sõltumatu Raplamaa uudiseid kajastav väljaanne.
#000010